EU-maat sopivat 300 poliisin lähettämisestä Haitiin | Ulkomaan uutiset | Iltalehti.fi
EU-maat sopivat 300 poliisin lähettämisestä Haitiin
Maanantai 25.1.2010 klo 15.57 EU-maat ovat sopineet reilun 300 poliisin lähettämisestä Haitiin. Poliisien tehtävänä on auttaa hätäavun jakamisessa toissaviikkoisen maanjäristyksen uhreille.Poliisit tulevat EU:n santarmiyhteistyössä mukana olevista maista eli Italiasta, Ranskasta, Espanjasta, Portugalista, Hollannista ja Romaniasta. Noin kolmasosa santarmeista tulee Italiasta ja loput muista yhteistyömaista.Britannia vastusti poliisien lähettämistä, sillä sen mukaan Yhdysvaltojen 20 000 sotilasta Haitissa pystyvät varmistamaan hätäavun perille toimittamisen. STT-AFP